**Mənsur ibn Zeyd Əl Nəhayan** (*ərəb.* خَالِد بن مُحَمَّد بن زَايد آل نَهيَان‎; 20 noyabr 1970, Əbu-Dabi) — Birləşmiş Ərəb Əmirliklərində siyasi xadim, Əbu-Dabi Əmirliyinin hakim ailəsi olan Əl Nəhayan sülaləsinin üzvü, Vəliəhd Şahzadə, ADUG şirkətinin prezidenti, Mançester Siti futbol klubunun sahibi. 29 mart 2023-cü ildən BƏƏ-nin vitse-prezidenti. Şeyx Mənsur Dubay hökmdarı Şeyx Məhəmməd Əl Məktumun qızı ilə evlidir.

Həyatı
------

Şeyx Mənsur ibn Zeyd Əbu-Dabi əmiri Şeyx Zeyd ibn Sultan Əl-Nəhayan həyat yoldaşı Fatimədən olan beşinci oğludur. Şeyx Mənsur vətənində orta məktəbi bitirmiş və ali təhsil almaq üçün ABŞ-a getmişdir. 1993-cü ildə burada siyasətdən bakalavr dərəcəsinə yiyələnmişdir.

Karyerası
---------

1997-ci ildə o, o zaman atası BƏƏ prezidenti olan Şeyx II Zeyd tərəfindən BƏƏ Prezident Dəftərxanasının müdiri təyin edilib. Atasının ölümündən sonra prezident olan böyük ögey qardaşı II Xəlifə onu Birləşmiş Ərəb Əmirliklərinin ilk Prezident İşləri Naziri təyin etdi (bu vəzifə Prezident Aparatının və Prezident Dəftərxanasının birləşməsi nəticəsində yaranmışdı). Mənsur həmçinin qardaşı vəliəhd şahzadə Məhəmməd ibn Zeyd Əl-Nəhayanı dəstəkləmək üçün Əbu-Dabidə bir sıra vəzifələrdə çalışıb.

Mənsur ibn Zeyd Əl Nəhayan Nazirlər Kabineti yanında nazirlik orqanı hesab edilən və dəstək nazirliklərinə rəhbərlik edən bir sıra nazirlərin daxil olduğu Xidmətlər üzrə Nazirlər Şurasının sədri təyin edilib.

Şeyx Mənsur 2000-ci ildən Milli Sənədləşdirmə və Tədqiqat Mərkəzinə rəhbərlik edir.

O, 2005-ci ildə Əbu-Dabi Təhsil Şurasının (*Abu Dhabi Education Council, ADEC*) sədr müavini, Əmirliklər Fondunun (*Emirates Foundation*), Əbu-Dabi Qida Nəzarəti Təşkilatının (*Abu Dhabi Food Control Authority*) və Əbu-Dabi İnkişaf Fondunun (Abu Dhabi Fund for Development) sədri oldu. 2006-cı ildə Əbu-Dabi Məhkəmə Departamentinə rəhbərlik edib (Abu Dhabi Judicial Department).

Şeyx Mənsur 2007-ci ildə Xəlifə ibn Zeyd Xeyriyyə Fondunun (Khalifa bin Zayed Charity Foundation) sədri təyin olunub.

Mənsur ibn Zeyd Əl Nəhayan 2006-cı ilə qədər "First Gulf Bank"ın sədri, həmçinin Zeyd Xeyriyyə və Humanitar Fondunun qəyyumlar şurasının üzvü idi. O, BƏƏ tələbələri üçün xaricdə təhsil almaq üçün təqaüd proqramları təsis edib. İdmana olan həvəsinə görə o, "Emirates Horse Racing Authority" (EHRA) sədridir.

Mənsur ibn Zeyd Əl Nəhayanın siyasi və işgüzar təsiri o qədər böyükdür ki, bəzi KİV-lər hətta ABŞ prezidenti Barak Obamanın telefonunda onun nömrəsinin sürətli yığım funksiyasına malik olduğunu yazıblar.

İdmana marağı
-------------

Şeyx Mənsur at həvəskarı (konkur idmanı) kimi Yaxın Şərqdə keçirilən Endurance Racing üzrə bir sıra turnirlərin qalibi olub və (Emirates Horse Racing Authority) sədridir.

Onun maliyyəsi sayəsində Əbu-Dabidə illik marafon qaçışı yarışı keçirilir: Zayed Beynəlxalq Yarım Marafonu (Zayed International Half Marathon).

2008-ci ildə Şeyx Mənsur keçmiş sahibi Şinavatradan səhmlərin 90% -ni alaraq "Mançester Siti FK" futbol klubunun sahibinə çevrilib. O bir il sonra qalan 10%-i də satın alaraq klubun tam hüququlu sahibi olub. O, həmçinin "Melburn Siti" və "Nyu-York Siti" futbol klublarının şəhərlərinin 80%-nə sahibdir. Bu futbol klublarından əlavə, o, "Əl Jazeera FC"-nın də sahibidir. Onun şirkəti "Palermo FK" futbol klubuna da sahiblik edir.

Ailəsi
------

1990-cı illərin ortalarında Mənsur ibn Zeyd Əl Nəhayan Əliyə ibn Məhəmməd ibn Butti Əl Hamed ilə evlənib. Onun bu nigahdan Zeyd adlı oğlu var.

Şeyx Mənsur 2005-ci ilin may ayında Dubay hökmdarı Məhəmməd Əl Maktumun qızı, Dubay Qadınlar Təşkilatının prezidenti Manal ibn Məhəmməd ibn Rəşid Əl Məktum ilə ailə qurub. Bu evlilikdən Fatimə (9 iyun 2006-cı il təvəllüdlü) və iki oğlu dünyaya gəlib: Məhəmməd (4 dekabr 2007-ci il təvəllüdlü) və Həmdan (21 iyun 2011-ci il təvəllüdlü).

İstinadlar
----------

1. ↑  "Articles relating to Sheikh Mansour". The Guardian. 24 December 2013 tarixində arxivləşdirilib. İstifadə tarixi: 23 December 2013.
2. ↑  *Ogden, Mark.* "Manchester City owner Sheikh Mansour bin Zayed al Nahyan expected to secure MLS franchise in New York". The Daily Telegraph. 29 April 2013. 31 January 2014 tarixində arxivləşdirilib. İstifadə tarixi: 23 December 2013.
3. 1 2  *Viner, Brian.* "Sheikh Mansour: The richest man in football". en:The Independent. 14 August 2010. 4 August 2012 tarixində arxivləşdirilib. İstifadə tarixi: 26 October 2010.
4. ↑  "Cabinet Members". UAE. 3 March 2013 tarixində orijinalından arxivləşdirilib. İstifadə tarixi: 19 December 2012.
5. ↑  "UAE Succession Update: The Post-Zayed Scenario". en:WikiLeaks. 28 September 2004. 3 June 2013 tarixində orijinalından arxivləşdirilib. İstifadə tarixi: 16 April 2013.
6. ↑  "Abu Dhabi's family business". en:Financial Times. 5 May 2009. 11 December 2022 tarixində arxivləşdirilib. İstifadə tarixi: 16 April 2013.
7. 1 2 3  "UAE: Biographies of New Cabinet Members". WikiLeaks. 22 November 2004. 16 June 2013 tarixində orijinalından arxivləşdirilib. İstifadə tarixi: 20 April 2013.
8. ↑  uaecabinet.ae. Retrieved 29 January 2022.
9. ↑  "Mansour bin Zayed chairs Khalifa bin Zayed Charity Foundation meeting". en:Emirates News Agency (ingilis). 18 June 2008. 18 April 2021 tarixində arxivləşdirilib. İstifadə tarixi: 10 February 2021.
10. ↑  "Speech of the Chairman - His Highness Sheikh Mansour Bin Zayed Al Nahyan". khalifafoundation.ae (ingilis). 25 January 2021 tarixində arxivləşdirilib. İstifadə tarixi: 10 February 2021.
11. ↑  "UAE President appoints Mansour bin Zayed as UAE Vice President". gulfnews.com (ingilis). 2023-03-29. 2023-07-28 tarixində arxivləşdirilib. İstifadə tarixi: 2023-07-28.
12. ↑  "The President and his deputies | The Official Portal of the UAE Government". u.ae (ingilis). 2023-07-02 tarixində arxivləşdirilib. İstifadə tarixi: 2023-07-28.
13. ↑  "HH SHEIKH HAZZA BIN ZAYED ELECTED FIRST GULF BANK CHAIRMAN". First Gulf Bank. 2006-03-01. 2010-12-31 tarixində arxivləşdirilib. İstifadə tarixi: 2010-04-01.
14. ↑  "Cabinet reshuffled; Saif and Mansour become Deputy Prime Ministers". en:Gulf News. 11 May 2009. 4 January 2014 tarixində arxivləşdirilib. İstifadə tarixi: 19 April 2013.
15. ↑  "Times Sport Power 100: Sheikh Mansour bin Zayed al-Nahyan - No 6". timesonline.co.uk. 2010-03-20. 2010-05-25 tarixində arxivləşdirilib. İstifadə tarixi: 2010-10-26.
16. ↑  "The richest man in football, Man City's Sheikh Mansour". thesun.co.uk. 2010-08-25. 2010-08-25 tarixində arxivləşdirilib. İstifadə tarixi: 2010-10-26.
17. ↑  *Armitstead, Louise.* "Sheikh Mansour bin Zayed Al Nahyan has a deep love of sport and deeper pockets". London: Telegraph. 2008-09-02. 2009-02-12 tarixində arxivləşdirilib. İstifadə tarixi: 2009-09-21.
18. ↑  Abbasher, Yasir (2010-01-08). Full Zayed marathon next year Arxiv surəti 16 mart 2012 tarixindən Wayback Machine saytında. *Gulf News*. Retrieved on 2010-02-17.
19. ↑  « Arxiv surəti 22 avqust 2009 tarixindən Wayback Machine saytında.» *Nobiliana BAG 2007*

Xarici keçidlər
---------------

* Profile at Al-Jazira
* Profile at the Cabinet
* Arabian Racing Festival

|  |  |
| --- | --- |
|  Bu şablona bax   Sosial şəbəkələrdə | Twitter |
| Foto, video və audio | Instagram |
| Normativ yoxlama | VIAF: 3145167025397053390008 · WorldCat VIAF: 3145167025397053390008 |